GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 810-01/19-01/ 7**

**URBROJ: 2186/03-02-19-1**

**Cestica, 12.12.2019.**

Na temelju članka 17. Zakona o sustavu civilne zaštite („Narodne novine“, broj 82/15, 118/18), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) i članka 30. Statuta Općine Cestica („Službeni vjesnik Varaždinske županije“ broj 17/18), Općinsko vijeće Općine Cestica na svojoj 16. sjednici održanoj dana 12. prosinca 2019. godine, razmatra i usvaja

**GODIŠNJI PLAN**

**razvoja sustava civilne zaštite na području Općine Cestica za 2020. godinu s financijskim učincima za trogodišnje razdoblje**

**UVOD**

Člankom 17. stavak 1. Zakona o sustavu civilne zaštite („Narodne novine“ broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Na temelju Analize stanja sustava civilne zaštite na području Općine Cestica i Smjernica za organizaciju sustava civilne zaštite Općine Cestica za razdoblje od 2020. do 2023. godine („Službeni vjesnik Varaždinske županije“ broj 74/19) donosi se Plan razvoja sustava civilne zaštite na području Općine Cestica za 2020. godinu (u daljnjem tekstu: Plan razvoja sustava civilne zaštite).

1. **PLANSKI DOKUMENTI**

Temeljem Zakona o sustavu civilne zaštite („Narodne novine“ broj 82/15, 118/18) Općina Cestica dužna je jačati i nadopunjavati spremnost postojećih snaga sustava civilne zaštite na svojem području sukladno Procjeni rizika od velikih nesreća koju je usvojilo Općinsko vijeće Općine Cestica na svojoj 13. sjednici održanoj 13. lipnja 2019. godine („Službeni vjesnik Varaždinske županije“ broj 42/19).

U Tablici 1. navedeni su dokumenti i odluke koje je potrebno izraditi i donijeti u 2020. godini.

Tablica 1. Pregled odluka i planskih dokumenta koje treba izraditi i donijeti u 2020. godini

|  |  |  |  |  |  |
| --- | --- | --- | --- | --- | --- |
| **R.B.** | **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| **1.** | Plan vježbi civilne zaštite | Općinski načelnik | Općina Cestica | Siječanj 2020. | Općinski načelnik |
| **2.** | Izrada elaborata za vježbu | Stožer civilne zaštite | Upravljačka skupina | 30 dana prije održavanja vježbe | Općinski načelnik |
| **3.** | Analiza stanja sustava civilne zaštite za 2020. godinu | Općinski načelnik | Općina Cestica | Prosinac 2020. | Općinsko vijeće |
| **4.** | Godišnji plan razvoja sustava civilne zaštite za 2021. godinu | Općinski načelnik | Općina Cestica | Prosinac 2020. | Općinsko vijeće |
| **5.** | Shema mobilizacije Stožera civilne zaštite Općine Cestica | Općinski načelnik | Općina Cestica | Siječanj 2020. | Općinski načelnik |
| **6.** | Odluka o imenovanju povjerenika civilne zaštite i njihovih zamjenika | Općinski načelnik | Općina Cestica | Ožujak 2020. | Općinski načelnik |
| **7.** | Plan djelovanja civilne zaštite Općine Cestica | Općinski načelnik | Općina Cestica | Travanj 2020. | Općinski načelnik |
| **8.** | Odluka o imenovanju koordinatora na lokaciji Općine Cestica | Načelnik Stožera civilne zaštite | Općina Cestica | Veljača 2020. | Načelnik Stožera civilne zaštite |

* 1. **Vođenje i ažuriranje baze podataka o pripadnicima, sposobnostima i**

**resursima operativnih snaga sustava civilne zaštite**

Općina Cestica osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite „Narodne novine“ broj 75/16).

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* udruge,
* koordinatore na lokaciji,
* pravne osobe od interesa za sustav civilne zaštite Općine Cestica.

Općina Cestica dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji.

Nositelj i izrađivač: Općina Cestica

Rok dostave podataka: prema roku određenom od strane Varaždinske županije.

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

1. **OPERATIVNE SNAGE SUSTAVA CIVILNE ZAŠTITE OPĆINE CESTICA**
   1. **Stožer civilne zaštite Općine Cestica**

Osnovan je i imenovan Odlukom općinskog načelnika (KLASA:810-03/17-01/10, URBROJ:2186/03-01/1-17-1, od 24. studenog 2017. godine). Sastoji se od načelnika Stožera, zamjenika načelnika Stožera te 8 članova.

Stožer civilne zaštite Općine Cestica potrebno je:

* upoznati sa novim zakonskim i podzakonskim aktima,
* upoznati sa Procjenom rizika od velikih nesreća i Planom djelovanja civilne zaštite,
* nove članove Stožera uputiti na osposobljavanje koje provodi MUP, Ravnateljstvo civilne zaštite, Područni ured civilne zaštite Varaždin, u roku od godinu dana od imenovanja u Stožer civilne zaštite,

Nositelj:Općina Cestica

Izvršitelj:Općina Cestica, načelnik Stožera civilne zaštite i zamjenik načelnika Stožera civilne zaštite

Rok izvršenja: svibanj 2020. godine.

* **Pripremiti i održati vježbu operativnih snaga sustava civilne zaštite**

Nositelj: Općina Cestica

Izvršitelj: Stožer civilne zaštite, upravljačka skupina i operativne snage sustava civilne zaštite

Rok izvršenja: Prema Planu vježbi civilne zaštite za 2020. godinu.

* 1. **Vatrogasna zajednica Općine Cestica**

Na području Općine Cestica djeluju šest vatrogasnih društava povezanih u VZO Cestica (DVD Gornje Vratno, DVD Križovljan – Cestica, DVD Virje Križovljansko, DVD Babinec, DVD Lovrečan – Dubrava i DVD Gradišće) koji:

* djeluju sukladno svom programu rada (obučavanje, vježbe, natjecanja, dežurstva, intervencije, održavanje voznog parka i opreme),
* obučavanja i vježbe izvode prema planu nastave, odnosno operativnom programu temeljenom na Pravilniku o programu i načinu provedbe teorijske nastave i praktičnih vježbi u vatrogasnim postrojbama,
* provode dežurstva tijekom mjeseci povećane opasnosti od požara.
* **Plan značajnijih aktivnosti za 2020. godinu, sa vremenom planiranih aktivnosti i predviđenim novčanim sredstvima (kn)**

|  |  |  |  |
| --- | --- | --- | --- |
| **R.B.** | **PLAN ZNAČAJNIJIH AKTIVNOSTI ZA 2020. GODINU (VEZANE UZ ZAŠTITU I SPAŠAVANJE- OSPOSOBLJAVANJE I DR)** | **VRIJEME PLANIRANIH AKTIVNOSTI** | **PREDVIĐENA SREDSTVA (kn)** |
| **1.** | Javna pokazna vježba kod DVD-a Gradišće | Svibanj 2020. | 5.000,00 |
| **2.** | 12. provjera opreme i vozila na Dravi | Listopad 2020. | 2.500,00 |
| **3.** | 16. pokazna vježba na granici sa Slovenijom | Listopad 2020. | 4.000,00 |
| **4.** | osposobljavanje operativnih članova za viša vatrogasna zvanja kao i za specijalnosti: Strojar u vatrogastvu, Prva med. pomoć u vatrogastvu, Izolacijski aparati, Radovi na vodi i zaštita od poplava, Spašavanje u prometnim nesrećama | Tijekom cijele godine | 10.000,00 |

* **Oprema koja nedostaje, a bila bi nužna u provođenju akcija zaštite i spašavanja**

Oprema koja nedostaje DVD-ima VZO Cestica, a bila ni nužna u akcijama zaštite i spašavanja je sljedeća:

* čamac za spašavanje s motorom i prikolicom,
* mobilna pumpa/sustav za ispumpavanje i dobavu vode velikog kapaciteta,
* mobilni agregat za struju velike snage,
* osobna oprema za spašavanje na vodi – 24 kompleta (visoke „ribičke“ čizme, kišne kabanice, prsluci za spašavanje, deke),
* trostruki ručni dozator za punjenje vreća,
* mobilni svjetlosni blok za rasvjetu.
  1. **Gradsko društvo Crvenog križa Varaždin**

U skladu s financijskim sredstvima, GDCK Varaždin će i u 2020. godini nastaviti pribavljati ostatak opreme koja je potrebna u slučaju kriznih situacija. Ostale planirane aktivnosti prikazane su kako slijedi:

|  |  |  |  |
| --- | --- | --- | --- |
| **PLAN ZNAČAJNIJIH AKTIVNOSTI ZA 2020. GODINU** | **VRIJEME**  **PLANIRANIH**  **AKTIVNOSTI** | **PREDVIĐENA**  **SREDSTVA**  **(kn)** | **OPREMA KOJA NEDOSTAJE, A BILA BI NUŽNA U PROVOĐENJU AKCIJA ZAŠTITE I SPAŠAVANJA** |
| Sudjelovanje u javno pokaznim vježbama, vatrogasnim vježbama i internim vježbama za trening i pripremu, vježbe evakuacije | Tijekom 2020. godine | 9.000,00 | Edukacija udruga (DVD, škole, vrtići, ostale udruge na području JLP(R)S - 8 edukacija |
| Edukacija članova žurnih službi (DVD – i dr.) – prva pomoć | 8.000,00 | Vreće za spavanje 20x |
| Edukacija zainteresiranog građanstva - prva pomoć | 14.000,00 | Ležajevi sklopivi komplet (podložak, jastuk, deka) 20x |
| Edukacija odgojno- obrazovnih djelatnika osnovnih i srednjih škola | 10.000,00 | Ostala oprema u kojoj JLP(R)S sudjeluje u dijelu troška nabave (šatori s pripadajućom opremom, oprema za pripremu i distribuciju obroka) |
| Nabava ostale opreme za slučaj katastrofa i velikih nesreća | 10.000,00 | Troškovi uređivanja prostora za skladištenje materijalnih dobara i skladišne opreme (dio ukupnih troškova). |
|  | **UKUPNO** | **51.000,00** |  |

**Izvor: GDCK Varaždin, studeni 2019. godine**

* 1. **Hrvatska gorska služba spašavanja – Stanica Varaždin**
* **Plan značajnijih aktivnosti za 2020. godinu, sa vremenom planiranih aktivnosti te predviđenim sredstvima (kn)**

|  |  |  |
| --- | --- | --- |
| **PLAN ZNAČAJNIJIH AKTIVNOSTI ZA 2020. GODINU**  **(VEZANE UZ ZAŠTITU I SPAŠAVANJE- OSPOSOBLJAVANJE I DR)** | **VRIJEME PLANIRANIH AKTIVNOSTI** | **PREDVIĐENA SREDSTVA (kn)** |
| Osnovni tečaj prve pomoći – 3 nova člana | 3 dana | 1.200,00 |
| Tečaj ljetnih tehnika spašavanja – 3 člana | 8 dana | 1.200,00 |
| Tečaj zimskih tehnika spašavanja – 3 člana | 8 dana | 1.200,00 |
| Tečaj speleo tehnika spašavanja – 3 člana | 3 dana (3 vikenda) | 3.600,00 |
| Tečaj za pilote bespilotnih sustava – 2 člana | 3 dana | 1.000,00 |
| Tečaj digitalne kartografije – 4 člana | 3 dana | 1.400,00 |
| Pokazne vježbe CZ | prema najavama i potrebama JLS-a | - |

**Izvor: HGSS – Stanica Varaždin, studeni 2019. godine**

* **Oprema koja nedostaje, a bila bi nužna u provođenju akcija zaštite i spašavanja**

Nedostaje vlastiti prostor (trenutno u najmu DVD-a Biškupec – godišnja najamnina 12.000 kuna).

* 1. **Udruge**

Na području Općine Cestica djeluju udruge građana koje su sa svojim snagama i opremom kojom raspolažu od značaja za sustav civilne zaštite, a to su: Planinarsko društvo – ogranak Dugi vrh; Lovačko društvo Sveti Hubert; Lovačko društvo Cestica i Športsko ribolovni klub „Općine Cestica 1995“.

Udruge imaju obavezu dostaviti Općini Cestica sljedeće:

* Točan naziv udruge (novoosnovane),
* Kontakt podatke o odgovornoj osobi,
* Broj operativnih članova,
* Podatke o raspoloživim materijalno – tehničkim, sredstvima i spremnosti za operativno djelovanje.

Rok izvršenja: Kontinuirano tijekom 2020. godine.

* 1. **Povjerenici civilne zaštite i njihovi zamjenici**

Općinski načelnik Općine Cestica donio je dana 01. veljače 2018. godine Odluku o imenovanju povjerenika i zamjenika povjerenika civilne zaštite Općine Cestica („Službeni vjesnik Varaždinske županije“ broj 17/18). Za područje Općine Cestica imenovano je 14 povjerenika civilne zaštite i 14 zamjenika povjerenika civilne zaštite.

Zadaća:

* Upoznavanje povjerenika civilne zaštite i njihovih zamjenika s Procjenom rizika i Planom djelovanja civilne zaštite i zadaćama koje proizlaze iz Plana djelovanja civilne zaštite Općine Cestica,
* Osposobljavanje povjerenika civilne zaštite i njihovih zamjenika,
* Izrada mobilizacijskih dokumenata.

Izvršitelj: Općina Cestica u suradnji sa MUP-om, Ravnateljstvom civilne zaštite, Područnim uredom civilne zaštite Varaždin ili pravnom osobom/ustanovom ovlaštenom za osposobljavanje.

Rok izvršenja: rujan 2020. godine.

* 1. **Koordinatori na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s Stožerom civilne zaštite Općine Cestica usklađuje djelovanje operativnih snaga sustava civilne zaštite.

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite Općine Cestica iz redova operativnih snaga sustava civilne zaštite.

Zadaća:

* upoznavanje sa zadaćama unutar sustava civilne zaštite,
* upoznavanje sa Procjenom rizika od velikih nesreća i Planom djelovanja civilne zaštite Općine Cestica.

Izvršitelj: Općina Cestica, načelnik Stožera civilne zaštite Općine Cestica.

Rok izvršenja: rujan 2020. godine.

* 1. **Pravne osobe od interesa za sustav civilne zaštite Općine Cestica**

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 49/17) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite. Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Općinsko vijeće Općine Cestica je na svojoj 14. sjednici održanoj dana 04. rujna 2019. godine donijelo Odluku o određivanju pravnih osoba od interesa za sustav civilne zaštite Općine Cestica („Službeni vjesnik Varaždinske županije“ broj 55/19).

Pravne osobe od interesa za sustav civilne zaštite na području Općine Cestica su:

1. B.T. d.o.o. Babinec, Varaždinska 35,
2. HO-TIMA d.o.o. Selci Križovljanski 23,
3. Premužić Transporti d.o.o., Veliki Lovrečan, Sv. Lovre 2,
4. Kontrans d.o.o. Babinec, Varaždinska 46,
5. Komunalno poduzeće „Babić“ d.o.o. Cestica, Ljudevita Gaja 44,
6. Ambulanta opće medicine Cestica, Dravska 3, Cestica
7. Osnovna škola Cestica, Dravska 2, Cestica,
8. Veterinarska ambulanta Cestica, Varaždinska 111, Gornje Vratno.

U cilju što kvalitetnijeg uključivanja pravnih osoba u sustav civilne zaštite u razdoblju od 2020. do 2023. godine Općina Cestica će temeljem izvoda iz Plana civilne zaštite Općine Cestica odrediti mjere (konkretne zadaće) i aktivnosti za svaku pravnu osobu u sustavu civilne zaštite i usmjeriti pravne osobe od interesa za sustav civilne zaštite na izradu svojih Operativnih planova te prema tome kontinuirano usklađivati i ažurirati svoje planske dokumente civilne zaštite.

U slučaju mobilizacije pravnih osoba od interesa za sustav civilne zaštite, Općina Cestica će pravnim osobama podmiriti stvarno nastale troškove djelovanja ljudskih snaga i materijalnih resursa u provedbi mjera i aktivnosti civilne zaštite, a isto će se regulirati sporazumom.

Nositelj izrade: Općina Cestica

Izvršitelj: JUO Općine Cestica

Rok izvršenja: prosinac 2020. godine

Općina Cestica osigurava uvjete za premještanje, sklanjanje, evakuaciju i zbrinjavanje te izvršavanja zadaća u provedbi drugih mjera civilne zaštite u zaštiti i spašavanju građana, materijalnih i kulturnih dobara i okoliša.

1. **SUSTAV UZBUNJIVANJA GRAĐANA**

Cilj: uspostava sustava uzbunjivanja. U organizaciji civilne zaštite Općine Cestica pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:

* nastaviti rad na unaprjeđenju sustava veza svih sudionika zaštite i spašavanja u skladu s normama u Europi,
* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Cestica.

Izvršitelji: Općina Cestica, MUP, Ravnateljstvo civilne zaštite, Područni ured civilne zaštite Varaždin , DVD-i s područja Općine Cestica

Rok izvršenja: Kontinuirano tijekom 2020. godine.

1. **FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne novine“ broj 82/15, 118/18) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti, u Proračunu Općine Cestica za 2020. godinu, u skladu s ostalim posebnim propisima, ugrađene sljedeće stavke:

|  |  |  |  |  |
| --- | --- | --- | --- | --- |
| **R.B.** | **OPIS POZICIJE** | **PLANIRANO**  **2020.** | **PLANIRANO 2021.** | **PLANIRANO 2022.** |
| **1.** | Tekuće donacije Vatrogasnoj zajednici Općine Cestica | 260.000,00 kn | 260.000,00 kn | 260.000,00 kn |
| **2.** | Kapitalne donacije za gradnju i obnovu građevinskih objekata te nabavu opreme | 400.000,00 kn | 400.000,00 kn | 400.000,00 kn |
| **3.** | Oprema za civilnu zaštitu | 40.000,00 kn | 40.000,00 kn | 40.000,00 kn |
| **4.** | Donacije HGSS | 5.000,00 kn | 5.000,00 kn | 5.000,00 kn |
| **5.** | Donacija Crveni križ | 82.000,00 kn | 82.000,00 kn | 82.000,00 kn |
| **6.** | UKUPNO | 787.000,00 kn | 787.000,00 kn | 787.000,00 kn |

1. **ZAKLJUČAK**

Kontinuiranim ulaganjem i osposobljavanjem operativnih snaga sustava civilne zaštite i sudionika u civilnoj zaštiti diže se stupanj spremnosti za djelovanje u slučaju velikih nesreća i katastrofa.

Izradom potrebnih planskih dokumenta kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

Godišnji plan razvoja sustava civilne zaštite na području Općine Cestica za 2020. godinu s financijskim učincima za trogodišnje razdoblje stupa na snagu 1 dana od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag. pol.